Michelin Kirol Kultur Elkartea

Michelin Kirol Kultur Elkartea Lasarte-Oriako kirol elkartea da. 1947an sortu eta 1995ean desagertu zen.

Historia 
Sociedad Deportiva Cultural Michelín 1947an Lasarten sortu zuten, orduan Hernani eta Urnieta artean zatitutako auzoa. Kluba 1934an herrian kokatutako Michelin frantziar enpresak bultzatu eta babestu zuen.

1970eko hamarkadan, 4 denboraldi eman zituen Hirugarren Mailan: 1970-71, 1974-75, 1975-76 y 1977-78 hain zuzen ere. Bitan Copa del Generalísimo txapelketan parte hartu zuen: 1970-71an Real Oviedok lehenengo errondan kanportatua eta 1975-76an. 1978an maila utzi zuen.

1980ko hamarkadan, Lasarte-Oria udala bihurtu eta Lasarte-Oria KE, Texas edo Ostadar SKT bezalako talde berriak sortu zuten Michelin kalterako.

1994-95 denboraldian desagertu zen, ia 50 urte pasa eta gero.

Sailak 
Futbolari ez ezik beste kirolei ere ekin zizkion elkarteak, tartean igeriketa eta arraunketa.

Futbol Zelaia 
Michelinek lantegiaren ondoan kokaturiko Michelin futbol zelaian jokatzen zuen, gero Udal Futbol Zelaia izango zena. 1997an berreraiki zuten.

Datuak 
 Denboraldiak Lehenengo Mailan: 0
 Denboraldiak Bigarren Mailan: 0
 Denboraldiak Bigarren B Mailan: 0
 Denboraldiak Hirugarren Mailan: 4
 Emaitzarik onena: 9.a (Hirugarren Mailako II. Multzoa, 77-78 denboraldia)

Arraunketa 

Arraunketa saila, tostako modalitatean, goi mailan aritu zen 1970eko hamarkada osoan, Lasarte-Michelín izenarekin. Patroiak Klaudio Etxebarria "Gorria" eta Antonio Oliden oriotarrak izan ziren. Palmaresean izarra (*) duten datak Michelin izan aurretiko emaitzak dira, Lasarte izenarekin lorturikoak.

Kolorea 
Lasarteren kolorea gorria zen Michelin lantegiak babestu zuen arte. Orduan enpresaren kolore urdina eta horia hartu zituen.

Kontxako Bandera 
 Txapelduna (2): 1969 eta 1973.
 Bigarrena (4): 1970, 1971, 1974 eta 1977.
 Hirugarrena (3): 1967*, 1968 eta 1978.
 Sailkapen estropadako irabazlea (1): 1977.
 Sailkatua (8): 1972, 1973, 1974, 1975, 1976, 1977, 1978 eta 1979.

Espainiako Traineru Txapelketa 
 Txapelduna (1): 1969.
 Bigarrena (7): 1970, 1972, 1973, 1974, 1975, 1976 eta 1977.
 Hirugarrena (1): 1971.

Gipuzkoako Traineru Txapelketa 
 Txapelduna (6): 1970, 1974, 1975, 1976, 1977 eta 1979.

Gainontzeko estropadak 
 Nerbioiko Sari Handia (2): 1969 eta 1975.
 El Corte Ingles Bandera (1): 1974.
 Generalisimoaren Kopa (A Coruña) (2): 1973 eta 1975.
 Zarauzko Ikurrina (1): 1977.
 Sagarzazu memoriala (Hondarribian): 1971.
 Donibane Lohitzuneko Saria: 1972.
 Huarte Iterlinen Saria: 1972.
 Vigo Hiria Saria: 1973.
 Santanderko Bandera (3): 1973, 1974 eta 1975.
 Printzearen Kopa (Santanderko Banderan): 1973, 1974 eta 1975.
 Astilleroko Bandera (3): 1973, 1974 eta 1979.
 Beraun Sari Handia (1): 1974.
 Santoñako Bandera (1): 1979.

Trainerillak 
 Espainiako Trainerilla Txapelketa (3): 1954*, 1973, 1974 eta 1978.
 Gipuzkoako Trainerilla Txapelketa (2): 1974 eta 1979.
 Zarauzko trainerilla estropadak (4): 1954*, 1956*, 1957* eta 1974.

Batelak 
 Espainiako Batel Txapelketa (1): 1956*.
 Gipuzkoako Batel Txapelketa (1): 1974 .

Uniformea 
 Lehenengoa: Zamarra hori-urdina eta praka urdinak.

Kanpo estekak 

Desagertutako Euskal Herriko futbol taldeak
Gipuzkoako arraun taldeak
Lasarte-Oriako kirola